നാര്ക്കോട്ടിക് ജിഹാദ് വിവാദ പരാമര്ശം മാര് ജോസഫ് കല്ലറങ്ങാട്ടിനെതിരെ അന്വേഷണത്തിന് ഉത്തരവ് Latest നാര്ക്കോട്ടിക് ജിഹാദ് വിവാദ പരാമര്ശം ഉന്നയിച്ച പാലാ രൂപത ബിഷപ് മാര് ജോസഫ് കല്ലറങ്ങാട്ടിനെതിരെ അന്വേഷണം നടത്താന് കോടതി ഉത്തരവ്. കുറവിലങ്ങാട് പൊലീസിനോട് അന്വേഷണം നടത്തി റിപ്പോര്ട്ട് നല്കാന് പാലാ ഒന്നാംക്ലാസ് മജിസ്ട്രേറ്റ് കോടതിയാണ് ഉത്തരവിട്ടത്. ഓള് ഇന്ത്യ ഇമാംസ് കൗണ്സില് കോട്ടയം ജില്ല പ്രസിഡന്റ് അബ്ദുല് അസീസ് മൗലവിയുടെ പരാതിയിലാണ് നടപടി. ഇദ്ദേഹം നേരത്തേ കുറവിലങ്ങാട് പൊലീസിന് പരാതി നല്കിയിട്ടും നടപടിയെടുത്തിരുന്നില്ല. ഇതേതുടര്ന്നാണ് ഈ ആവശ്യവുമായി കോടതിയെ സമീപിച്ചത്. സെപ്റ്റംബര് എട്ടിന് കുറവിലങ്ങാട് മര്ത്ത മറിയം ഫൊറോന പള്ളിയില് എട്ടുനോമ്ബാചരണത്തിന്റെ സമാപനത്തില് കുര്ബാനമധ്യേയാണ് മാര് ജോസഫ് കല്ലറങ്ങാട്ട് ആരോപണം ഉന്നയിച്ചത്. ഇതില് വ്യാപകപ്രതിഷേധം ഉയര്ന്നിരുന്നു. ഹര്ജിക്കാരനുവേണ്ടി അഡ്വ. സി.പി. അജ്മല് കോടതിയില് ഹാജരായി. English Summary : investigation against mar joseph kallarangatt